গুগল আর্থ: গুগল আর্থ হচ্ছে ডেক্সপট ক্লাইন্ট। এই সফটওয়্যার দ্বারা পৃথিবীটাকে ত্রিমাত্রিকভাবে দেখা যাবে। যদিও এর সাথে পৃথিবী ছাড়াও আরো অনেক পরিসেবা যুক্ত হয়েছে। কীহোল ইনকর্পোরেশন ২০০৪ সালে আর্থ ভিউয়ার থ্রিডি তৈরী করে যা পরবর্তিতে গুগলের অধিগ্রহনের মাধ্যমে ২০০৫ সালে গুগল আর্থ নামে অবমুক্ত হয়। বর্তমানে গুগল আর্থের ৫.০ সংস্করণ রয়েছে। গুগল আর্থ ফ্রি, গুগল আর্থ প্লাস এবং গুগল আর্থ প্রো (৪০০ ডলার) হিসাবে ব্যবহার করা যায়। গুগল আর্থে চিত্রগুলো স্যাটলাইট ইমেজ, মানচিত্র এবং ভূখন্ড হিসাবে দেখা যাবে। এছাড়াও ত্রিমাত্রিক ভবন, গ্যালাক্সী, মহাশুন্য মহাসাগর দেখা যাবে। পৃথিবীর কয়েকটি গুরুত্বপূর্ণ স্থানের ত্রিমাত্রিক চিত্র www.google.com/gadgets/directory?synd=earth&cat=featured থেকে ডাউনলোড করে তা গুগল আর্থে দেখা যাবে।